સુરેન્દ્રનગર જિલ્લાના ધારઇ ગામ ખાતે કાયદેસર જમીન માગનારા લશ્કરના નિવૃત્ત જવાનને ધરાર નન્નો ભણી દેનારી રાજ્ય સરકારે તાજેતરમાં પવન ઊર્જાના ઉત્પાદન માટે એક ખાનગી કંપનીને જમીનોની લહાણી કરતાં ગ્રામજનોનો મોટો વિરોધ વંટોળ ઊઠયો છે, આ બાબતે ગ્રામજનોએ બુધવારે જિલ્લા કલેક્ટરને તથા મુખ્યમંત્રીને આવેદન પાઠવી એવી ચેતવણી આપી છે કે જો એક સપ્તાહમાં જમીનના ઓર્ડર રદ નહીં થાય તો ગ્રામજનો સામૂહિક આંદોલન કરી પવન ઊર્જા એકમ સ્થાપવા નહીં દે.